Det går fremad med både smitten og med vaccinerne. Det gør sig gældende for hele Danmark - og også i Nordjylland. I Region Nordjylland der 59,8 procent af indbyggerne nu påbegyndt et vaccinationsforløb, det er det næste højeste i Danmark i øjeblikket. Og 33,2 procent af nordjyderne er nu helt færdigvaccinerede. På landsplan er 58 procent påbegyndt vaccinationsprogrammet. Ingen smitte i Thisted Ser man på smittetallene, er de noget mindre røde end i foråret. Lige nu er smitten højest i Aalborg Kommune, hvor incidenstallet er på 54,9. Lavest er den i Thisted, hvor indicenstallet er et stort rundt 0 for den seneste uge. Se grafikken herunder. Da smitten var på sit højeste i Aalborg Kommune, fandt man 125 smittede på et enkelt døgn. Det var den 16. december. Spredt ud over de seneste syv dage, har man fundet 119. Det højeste incidenstal i Danmark, finder man i Københavns Kommune, hvor incidenstallet er på 130,6.

Opsummering:
Mens flere og flere bliver vaccineret falder smitten i Nordjylland. Flere steder er incidenstallet under 20, og i Thisted Kommune er man helt smittefri.